Gunn-Rita Dahle Flesjå

Gunn-Rita Dahle Flesjå (født 10. februar 1973) er en norsk tidligere terrengsyklist innen grenene rundbane (cross country) og maraton. Dahle Flesjå er den syklisten som har flest gullmedaljer for Norge i internasjonale mesterskap, med 10 VM-gull, 8 EM-gull og 1 OL-gull. Hun deltok i verdenscupen i terrengsykling fra 1995 til 2018 og vant verdenscupen sammenlagt fire ganger: i 2003, 2004, 2005 og 2006. Hun vant OL-gull i 2004 i Athen og har ti VM-gull: rundbane i 2002, 2004, 2005 og 2006 og maraton i 2004, 2005, 2006, 2008, 2013 og 2015. Hun har ni EM-gull (seks i rundbane, tre i maraton). Til sammen har hun 33 medaljer fra internasjonale mesterskap.

Hun har vært ranket som verdens beste terrengsyklist av Det internasjonale sykkelforbundet (UCI).

 Karriere 
Flesjå kommer fra Bjørheimsbygd i Strand kommune og er bosatt i Smeaheia i Sandnes. Hun konkurrerte for Multivan Merida Biking Team/Sola Cykleklubb.

Hun begynte med terrengsykling og debuterte i verdenscupen i 1995. Hun representerte Norge under sommer-OL 1996 der hun syklet inn til fjerdeplass.

I 2000 fikk Flesjå og andre utøvere, deriblant Håkon Austad beskjed av Olympiatoppens leger at de hadde for lavt jerninnhold i blodet. De ble oppfordret til å sette sprøyter med høyt jerninnhold på seg selv. Både Flesjå og Austad ble jernforgiftet. Begge gikk glipp av OL 2000, og Austad la opp.

I 2004-sesongen vant hun alle ritt hun stilte opp i og skaffet idretten sin stor publisitet i Norge da hun vant OL-gull i Athen. 

Hun deltok i OL 2008 i Beijing, der hun brøt. Hun brøt også i OL 2012 i London.

45 år gammel tok hun sitt niende EM-gull da hun vant EM i maraton i Spilimbergo i april 2018. Hun deltok i sitt siste mesterskap da hun ble nummer fire i VM i maraton i september 2018 i Auronzo di Cadore i Italia. To år senere ble fjerdeplassen omgjort til bronse ettersom den opprinnelige sølvvinneren, østerrikske Christina Kollman-Forstner, ble diskvalifisert for doping. Flesjå mottok bronsemedaljen under VM 2020. Dette var hennes 33. medalje fra internasjonale mesterskap.

 Priser 
Hun mottok Porsgrunds Porselænsfabriks Ærespris i 2002. I 2004 ble hun tildelt Aftenpostens gullmedalje for prestasjonen OL-gull i terrengsykling og kåret til «Årets navn» på Idrettsgallaen. I 2006 ble hun «Årets kvinnelige idrettsutøver» under Idrettsgallaen 2007 i Hamar OL-amfi.

 Privatliv 
Hun har utdannelse i journalistikk ved Høgskolen i Stavanger og jobber i Trygg Trafikk.Ble frarøvet storslagen avslutning. Nå får hun oppreisning – to år etter.. Aftenposten. Besøkt 12. oktober 2020.

Gunn-Rita Dahle Flesjå er gift med trener Kenneth Flesjå. Hun fikk en sønn 23. mars 2009.

 Meritter 
 OL-gull i 2004 i Athen
  Verdensmester rundbane 2002, 2004, 2005 og 2006
  Sølvmedalje VM i rundbane 1998, 2012
 Verdensmester i maraton 2004, 2005, 2006, 2008, 2013 og 2015
  Europamester i rundbane 2002, 2003, 2004, 2005, 2011 og 2012
  Europamester i maraton 2006, 2009 og 2018.Dahle Flesjå tok EM-gull som 45-åring: – Rått å oppleve igjen. NRK: Besøkt 12. oktober 2020.
  Norgesmester rundbane 1995, 1997, 1998, 1999, 2001, 2004, 2005, 2009, 2011, 2013, 2014, 2015, 2017 og 2018
 Nordisk mester rundbane 2005, 2004, 2003, 2001
 30 verdenscupseirer i karrierenGunn-Rita Dahle Flesjå legger opp etter eventyrlig karriere . sykling.no. Besøkt 12. oktober 2020.
 4 sammenlagttitler i verdenscupen
 9 seirer i Birkebeinerrittet (2001, 2002, 2005, 2009 og 2016)
 3.-plass norsk mesterskap tempo (2001)
 7.-plass VM i terrengsykling 2011
10.-plass i OL 2016

 Referanser 

 Eksterne lenker 




Kategori:Norske terrengsyklister
Kategori:Olympiske mestere for Norge
Kategori:Verdensmestere i terrengsykling
Kategori:Europamestere i terrengsykling
Kategori:Nordiske mestere i rundbane
Kategori:Norgesmestere i rundbane
Kategori:Deltakere for Norge under Sommer-OL 1996
Kategori:Syklister under Sommer-OL 1996
Kategori:Medaljevinnere under Sommer-OL 2004
Kategori:Deltakere for Norge under Sommer-OL 2004
Kategori:Syklister under Sommer-OL 2004
Kategori:Deltakere for Norge under Sommer-OL 2008
Kategori:Syklister under Sommer-OL 2008
Kategori:Deltakere for Norge under Sommer-OL 2012
Kategori:Syklister under Sommer-OL 2012
Kategori:Deltakere for Norge under Sommer-OL 2016
Kategori:Syklister under Sommer-OL 2016
Kategori:Vinnere av Birkebeinerrittet
Kategori:Personer fra Strand kommune
Kategori:Kongepokalvinnere i sykkelsport
Kategori:Olympiske medaljevinnere i sykling